
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru alocarea de la bugetul de stat a sumei de 200 de milioane de euro anuală, pentru reabilitarea şcolilor şi construcţiilor şcolare din mediul rural, cu care comisia noastră a fost sesizată în fond cu adresa Biroului Permanent nr. Pl-x 561 din 28 noiembrie 2005 .
	PREŞEDINTE,

Mihai Nicolae Tănăsescu

RAPORT

asupra propunerii legislative pentru alocarea de la bugetul de stat
a sumei de 200 de milioane de euro anual, pentru reabilitarea

şcolilor şi construcţiilor şcolare din mediul rural
Cu adresa nr. Pl-x 561 din 28 noiembrie 2005, Biroul Permanent conform art.89 din Regulamentul Camerei Deputaţilor modificat şi completat prin H.C.D. nr. 34/2005, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru alocarea de la bugetul de stat a sumei de 200 de milioane de euro anual, pentru reabilitarea şcolilor şi construcţiilor şcolare din mediul rural.
La întocmirea raportului s-au avut în vedere avizele negative al Comisiei juridice de disciplină şi imunităţi, Comisia pentru învăţământ, ştiinţă, tineret şi sport şi avizul favorabil al Consiliului Legislativ.
Guvernul nu susţine adoptarea acestei iniţiative legislative.

Prezentul proiect de Lege are ca obiect de reglementare alocarea de la bugetul de stat a echivalentului în lei a sumei de 200 milioane euro anual pentru reabilitarea şcolilor şi construcţiile şcolare din mediul rural.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 24 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost respins de Senat în şedinţa din data de 21 noiembrie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege, în şedinţa din data de 14 decembrie 2005, comisia propune respingerea propunerii legislative pentru alocarea de la bugetul de stat a sumei de 200 de milioane de euro anual, pentru reabilitarea şcolilor şi construcţiilor şcolare din mediul rural, din următoarele considerente:
· expunerea de  motive nu face nici o referire la efortul bugetar pentru aplicarea unor măsuri şi  nu indică sursele de acoperire a cheltuielilor, în condiţiile în care pentru anul 2005 suma necesară este de aproximativ 1875 miliarde lei, iar pentru anul 2006 ar fi necesară o sumă de cca. 7500 miliarde lei;
· Guvernul precizează că Ministerul Educaţiei şi Cercetării derulează, pentru perioada 2003-2009, două proiecte în domeniul infrastructurii şcolare, a căror valoare depăşeşte 250 milioane euro şi este asigurată din împrumuturi externe şi din contribuţia Guvernului României.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:

Ene Giorgiana


Roşu Gica

